ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการจัดให้มีแผนการลงทุน การเลือกแผนการลงทุนการให้ข้อมูลประกอบการพิจารณาเลือกแผนการลงทุนและการเปลี่ยนแปลงแผนการลงทุนพ.ศ. ๒๕๕๓[๑] โดยที่เป็นการสมควรออกประกาศคณะกรรมการกองทุนบำเหน็จบำนาญข้าราชการว่าด้วยหลักเกณฑ์และวิธีการจัดให้มีแผนการลงทุน การเลือกแผนการลงทุนการให้ข้อมูลประกอบการพิจารณาเลือกแผนการลงทุน และการเปลี่ยนแปลงแผนการลงทุนอาศัยอำนาจตามความในมาตรา ๗๐ วรรคสามแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ(ฉบับที่ ๕) พ.ศ. ๒๕๕๐ คณะกรรมการกองทุนบำเหน็จบำนาญข้าราชการออกประกาศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการจัดให้มีแผนการลงทุน การเลือกแผนการลงทุนการให้ข้อมูลประกอบการพิจารณาเลือกแผนการลงทุน และการเปลี่ยนแปลงแผนการลงทุน พ.ศ.๒๕๕๓ข้อ ๒ ในประกาศนี้เงินสะสม หมายความว่าเงินที่สมาชิกสะสมเข้ากองทุนตามพระราชบัญญัติกองทุนบำเหน็จบำนาญข้าราชการ พ.ศ.๒๕๓๙ ทั้งส่วนที่สมาชิกสะสมตามอัตราที่กำหนดในกฎกระทรวงและส่วนที่สมาชิกส่งเกินกว่าอัตราดังกล่าว(ถ้ามี)แผนการลงทุน หมายความว่าแผนการลงทุนสำหรับเงินที่อยู่ในบัญชีเงินรายบุคคลของสมาชิกแต่ละคนเฉพาะในส่วนของเงินสะสม เงินสมทบ และดอกผลของเงินดังกล่าว ซึ่งกองทุนจัดให้มีขึ้นเพื่อให้สมาชิกแต่ละคนมีสิทธิเลือกลงทุนตามหลักเกณฑ์และวิธีการที่กำหนดไว้ในประกาศนี้สัดส่วนการลงทุน หมายความว่า สัดส่วนของหลักทรัพย์ประเภทต่าง ๆที่ลงทุนในแต่ละแผนการลงทุนส่วนเบี่ยงเบน หมายความว่าขอบเขตสำหรับการเพิ่มหรือลดสัดส่วนการลงทุนที่กองทุนสามารถใช้ในการบริหารแผนการลงทุนตราสารทุน หมายความว่าตราสารที่บริษัทจำกัดออกให้แก่ผู้ถือเพื่อแสดงสิทธิของความเป็นเจ้าของในกิจการนั้นเช่น หุ้นสามัญ (Common Stocks หรือ Ordinary Shares) หุ้นบุริมสิทธิ (Preferred Stocks) ใบสำคัญแสดงสิทธิในหุ้น (Stock Warrants) หน่วยลงทุนในกองทุนตราสารแห่งทุนและตราสารแสดงสิทธิ์ในอนุพันธ์ที่มีหลักทรัพย์อ้างอิงเป็นหุ้น (Stock Options & Futures) เป็นต้นตราสารแสดงสิทธิในหนี้ หมายความว่าตราสารทางการเงินที่แสดงความเป็นหนี้ระหว่างกันที่สามารถเปลี่ยนมือได้ เช่นพันธบัตร ตั๋วแลกเงิน ตั๋วสัญญาใช้เงิน หุ้นกู้ รวมทั้งตราสารอื่น ๆที่มีลักษณะอย่างเดียวกันวันทำการ หมายความว่า วันทำการของกองทุนหมวด ๑การจัดให้มีแผนการลงทุน ข้อ ๓ กองทุนจัดให้มีแผนการลงทุนที่มีสัดส่วนการลงทุนดังนี้(๑) แผนหลัก เป็นแผนการลงทุนที่มีการลงทุนตามหลักเกณฑ์และวิธีการที่กำหนดในกฎกระทรวงออกตามความในมาตรา๗๐ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙(๒) แผนผสมหุ้นทวี เป็นแผนการลงทุนที่มีการลงทุนในหลักทรัพย์ประเภทต่างๆ เช่นเดียวกับแผนหลัก แต่มีการลงทุนในตราสารทุนมากกว่าแผนหลัก(๓) แผนตราสารหนี้ เป็นแผนการลงทุนที่มีการลงทุนเฉพาะในหลักทรัพย์อันเป็นหรือเกี่ยวข้องกับเงินฝากตราสารแสดงสิทธิในหนี้รวมทั้งธุรกรรมทางการเงินอื่นที่เกี่ยวข้องกับหลักทรัพย์ดังกล่าว(๔) แผนตลาดเงิน เป็นแผนการลงทุนที่มีการลงทุนเฉพาะในหลักทรัพย์อันเป็นหรือเกี่ยวข้องกับเงินฝากตราสารแสดงสิทธิในหนี้รวมทั้งธุรกรรมทางการเงินอื่นที่เกี่ยวข้องกับหลักทรัพย์ดังกล่าวที่จะครบกำหนดชำระคืนไม่เกินหนึ่งปีนับแต่วันที่ลงทุนนโยบายและสัดส่วนการลงทุนของแต่ละแผนการลงทุนตามวรรคหนึ่งให้เป็นไปตามที่กำหนดไว้ในเอกสารแนบท้ายประกาศนี้ให้กองทุนจัดการเงินของกองทุนที่ลงทุนในแผนการลงทุนตาม (๒) (๓) และ(๔) ตามหลักเกณฑ์และวิธีการที่กำหนดในกฎกระทรวงออกตามความในมาตรา ๗๐แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ โดยอนุโลมข้อ ๔ ให้คณะกรรมการกำหนดส่วนเบี่ยงเบนที่เหมาะสมสำหรับแผนการลงทุนแต่ละแผนเพื่อให้กองทุนใช้ในการบริหารแผนการลงทุนในกรณีที่มีความจำเป็นเพื่อรักษาประโยชน์ของสมาชิกหรือกองทุนหรือเพื่อป้องกันความเสียหายที่อาจจะเกิดขึ้นแก่สมาชิกหรือกองทุนให้กองทุนสามารถปรับสัดส่วนการลงทุนเกินไปกว่าส่วนเบี่ยงเบนที่คณะกรรมการกำหนดไว้ได้แต่ให้กองทุนปรับสัดส่วนการลงทุนให้อยู่ภายในส่วนเบี่ยงเบนที่กำหนดโดยเร็วเมื่อความจำเป็นดังกล่าวสิ้นสุดลงทั้งนี้ให้กองทุนรายงานการดำเนินการดังกล่าวให้คณะกรรมการทราบโดยมิชักช้าหมวด ๒การเลือกและการเปลี่ยนแปลงแผนการลงทุนของสมาชิก ข้อ ๕ เมื่อประกาศนี้มีผลใช้บังคับกองทุนจะนำเงินที่อยู่ในบัญชีเงินรายบุคคลของสมาชิกทุกรายไปลงทุนในแผนหลักโดยได้รับผลประโยชน์ตอบแทนตามอัตราผลตอบแทนของแผนหลักจนกว่าสมาชิกจะใช้สิทธิเลือกแผนการลงทุนตามที่กำหนดไว้ในประกาศนี้ข้อ ๖ สมาชิกมีสิทธิแสดงเจตนาให้กองทุนนำเงินที่อยู่ในบัญชีเงินรายบุคคลของตนเฉพาะในส่วนของเงินสะสมเงินสมทบและดอกผลของเงินดังกล่าวทั้งหมดที่สมาชิกมีอยู่แล้วในวันที่แสดงเจตนาและที่จะมีขึ้นในอนาคตไปลงทุนในแผนการลงทุนแผนใดแผนหนึ่งโดยได้รับอัตราผลตอบแทนตามแต่ละแผนการลงทุนการแสดงเจตนาเลือกหรือเปลี่ยนแปลงแผนการลงทุนของสมาชิกรวมทั้งการจัดการลงทุนของกองทุนตามประกาศนี้ถือว่ามีความเสี่ยงตามหลักการของการลงทุนซึ่งสมาชิกอาจได้รับอัตราผลตอบแทนแตกต่างไปจากความคาดหวัง ณ วันที่สมาชิกแสดงเจตนาโดยอัตราผลตอบแทนที่จัดสรรให้แก่สมาชิกจะขึ้นอยู่กับอัตราผลตอบแทนในแต่ละแผนการลงทุนดังนั้นการเลือกหรือเปลี่ยนแปลงแผนการลงทุนของสมาชิกจะต้องมีการศึกษาข้อมูลที่เกี่ยวข้องเพื่อประกอบการตัดสินใจอย่างรอบคอบก่อนการแสดงเจตนาเลือกหรือเปลี่ยนแปลงแผนการลงทุนข้อ ๗ ในการใช้สิทธิเลือกหรือเปลี่ยนแปลงแผนการลงทุนสมาชิกจะต้องแสดงเจตนาเลือกหรือเปลี่ยนแปลงแผนการลงทุนตามแบบแสดงความประสงค์เลือกหรือเปลี่ยนแปลงแผนการลงทุนที่เลขาธิการกำหนดแล้วจัดส่งแบบแสดงความประสงค์ดังกล่าวให้แก่กองทุนทางไปรษณีย์ลงทะเบียนหรือนำมายื่นให้แก่กองทุนโดยไม่ต้องผ่านส่วนราชการเจ้าสังกัดซึ่งกองทุนจะถือเอาวันที่กองทุนได้รับแบบแสดงความประสงค์ดังกล่าวของสมาชิกที่ถูกต้องครบถ้วนเป็นวันที่ได้รับการแสดงเจตนาของสมาชิกข้อ ๘ เมื่อกองทุนได้รับแบบแสดงความประสงค์เลือกหรือเปลี่ยนแปลงแผนการลงทุนของสมาชิกที่ถูกต้องครบถ้วนแล้วกองทุนจะจัดการลงทุนในแผนการลงทุนตามความประสงค์ของสมาชิกในวันที่ ๒๕ของเดือนถัดจากเดือนที่กองทุนได้รับการแสดงเจตนาของสมาชิกเว้นแต่กรณีที่วันดังกล่าวเป็นวันหยุดทำการของกองทุนให้กองทุนดำเนินการในวันทำการถัดไปหรือกรณีที่มีเหตุสุดวิสัยที่ทำให้กองทุนไม่สามารถดำเนินการในวันดังกล่าวได้ให้กองทุนดำเนินการในวันทำการแรกเมื่อเหตุสุดวิสัยนั้นสิ้นสุดลงกรณีที่สมาชิกจัดส่งแบบแสดงความประสงค์เลือกหรือเปลี่ยนแปลงแผนการลงทุนที่ถูกต้องครบถ้วนหลายฉบับกองทุนจะดำเนินการตามความประสงค์ของสมาชิกที่กองทุนได้รับการแสดงเจตนาครั้งหลังสุดเว้นแต่กรณีมีข้อสงสัยเกี่ยวกับการแสดงเจตนาเลือกหรือเปลี่ยนแปลงแผนการลงทุนของสมาชิกกองทุนสงวนสิทธิในการตรวจสอบความถูกต้องของการแสดงเจตนาเลือกหรือเปลี่ยนแปลงแผนการลงทุนของสมาชิกก่อนดำเนินการให้เป็นไปตามความประสงค์ที่ถูกต้องของสมาชิกต่อไปข้อ ๙ สมาชิกมีสิทธิเลือกและเปลี่ยนแปลงแผนการลงทุนได้ปีละ๒ ครั้งสิทธิของสมาชิกในการเลือกและเปลี่ยนแปลงแผนการลงทุนสิ้นสุดลงเมื่อกองทุนได้รับแจ้งเป็นลายลักษณ์อักษรหรือผ่านระบบสารสนเทศที่กองทุนกำหนดจากส่วนราชการเจ้าสังกัดหรือสมาชิกว่าสมาชิกภาพของสมาชิกสิ้นสุดลงตามกฎหมายแล้วข้อ ๑๐ เมื่อสมาชิกภาพของสมาชิกรายใดสิ้นสุดลงและกองทุนยังไม่ได้จ่ายเงินจากกองทุนให้แก่ผู้ที่มีสิทธิรับเงินจากกองทุนตามกฎหมายหรือโอนเงินไปยังกองทุนสำรองเลี้ยงชีพหรือกองทุนอื่นที่มีวัตถุประสงค์เพื่อเป็นหลักประกันในกรณีการออกจากงานหรือการชราภาพตามที่กฎหมายกำหนดกองทุนจะยังคงบริหารเงินที่อยู่ในบัญชีเงินรายบุคคลของสมาชิกรายนั้นในแผนการลงทุนล่าสุดต่อไปจนกว่ากองทุนจะจ่ายเงินจากกองทุนให้แก่ผู้ที่มีสิทธิรับเงินจากกองทุนตามกฎหมายหรือโอนเงินไปยังกองทุนสำรองเลี้ยงชีพหรือกองทุนอื่นที่มีวัตถุประสงค์เพื่อเป็นหลักประกันในกรณีการออกจากงานหรือการชราภาพตามที่กฎหมายกำหนดเมื่อสมาชิกภาพของสมาชิกรายใดสิ้นสุดลงและกองทุนได้รับการแสดงเจตนาโดยปรากฏหลักฐานถูกต้องครบถ้วนจากผู้ที่มีสิทธิได้รับเงินรายใดให้กองทุนบริหารเงินที่ยังไม่รับคืนต่อไปกองทุนจะนำเงินทั้งหมดที่อยู่ในบัญชีเงินรายบุคคลของผู้ที่มีสิทธิได้รับเงินรายนั้นไปลงทุนในแผนหลักภายใน๗ วันทำการข้อ ๑๑ ในกรณีที่เกิดเหตุสุดวิสัย วิกฤติเศรษฐกิจหรือเหตุการณ์อื่นทำนองเดียวกันที่ทำให้กองทุนไม่สามารถซื้อขายหลักทรัพย์ได้ตามแผนการลงทุนที่สมาชิกแสดงเจตนาเลือกไว้หรือไม่สามารถซื้อขายได้ในราคาที่เหมาะสมและเป็นธรรม หรือถ้ากองทุนจะซื้อขายหลักทรัพย์ตามแผนการลงทุนที่สมาชิกแสดงเจตนาเลือกแล้วจะส่งผลเสียหายต่อกองทุนหรือสมาชิกกองทุนอาจระงับหรือชะลอการเปลี่ยนแปลงแผนการลงทุนของสมาชิกแผนใดแผนหนึ่งหรือทั้งหมดเป็นการชั่วคราวได้ตามความจำเป็นและเมื่อกองทุนดำเนินการดังกล่าว กองทุนจะประกาศให้สมาชิกทราบโดยสมาชิกไม่มีสิทธิเรียกร้องผลประโยชน์ตอบแทนและค่าเสียหายจากการดำเนินการดังกล่าวทั้งนี้ให้กองทุนรายงานการดำเนินการและเหตุผลความจำเป็นให้คณะกรรมการทราบโดยมิชักช้าข้อ ๑๒ กองทุนอาจเรียกเก็บค่าธรรมเนียมสำหรับการเลือกหรือเปลี่ยนแปลงแผนการลงทุนจากสมาชิกได้ตามอัตราที่คณะกรรมการกำหนดหมวด ๓การให้ข้อมูลประกอบการพิจารณาเลือกหรือเปลี่ยนแปลงแผนการลงทุน ข้อ ๑๓ กองทุนจะจัดให้มีข้อมูลที่เป็นสาระสำคัญและจำเป็นต่อการพิจารณาเลือกหรือเปลี่ยนแปลงแผนการลงทุนของสมาชิกเผยแพร่ให้สมาชิกทราบผ่านสื่อต่างๆ ตามที่เลขาธิการเห็นสมควรซึ่งข้อมูลดังกล่าวอย่างน้อยต้องประกอบด้วย(๑) ข้อมูลเกี่ยวกับแผนการลงทุน(๒) เงื่อนไขและหลักเกณฑ์ในการเลือกแผนการลงทุน(๓)ข้อมูลเกี่ยวกับความเสี่ยงของแผนการลงทุนแต่ละแผนและหลักทรัพย์แต่ละประเภท(๔) สัดส่วนการลงทุนและส่วนเบี่ยงเบนของแผนการลงทุนหมวด ๔บทเบ็ดเตล็ด ข้อ ๑๔ การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย(Unitization) การจัดสรรผลประโยชน์สุทธิของแผนการลงทุนและการบันทึกเข้าบัญชีเงินรายบุคคลตามแผนการลงทุนให้เป็นไปตามหลักเกณฑ์และวิธีการที่คณะกรรมการกำหนดทั้งนี้ ตั้งแต่วันที่ ๑ กรกฎาคม ๒๕๕๓ เป็นต้นไปประกาศณ วันที่ ๒๕ มิถุนายน พ.ศ. ๒๕๕๓สถิตย์ลิ่มพงศ์พันธุ์ปลัดกระทรวงการคลังประธานกรรมการกองทุนบำเหน็จบำนาญข้าราชการ[เอกสารแนบท้าย]๑. เอกสารแนบท้ายประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการจัดให้มีแผนการลงทุน การเลือกแผนการลงทุนการให้ข้อมูลประกอบการพิจารณาเลือกแผนการลงทุน และการเปลี่ยนแปลงแผนการลงทุน พ.ศ.๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๑๑/๑๑ ธันวาคม ๒๕๕๗